
3.b) nyilatkozatminta:

Nyilatkozat
természetes személy, egyéni vállalkozó ajánlattevő esetén
(pályázati felhívás V.2.b) pont)

Ajánlattevő neve: ……………………………………………………………………………………..
…………………………………………………………………………………………………………..
Ajánlattevő nyilatkozik, miszerint
a) nem áll az ENSZ Biztonsági Tanácsa, vagy az Európai Unió által elrendelt pénzügyi, vagy vagyoni korlátozó intézkedés hatálya alatt,
b) nem áll olyan korlátozó intézkedés hatálya alatt, amely a pályázaton való részvételt, illetve az Üzletrész Adásvételi Szerződés megkötését korlátozná, vagy ellehetetlenítené,
c) vállalja, hogy a "FEHÉRVÁR F. C." Sportszolgáltató és Kereskedelmi Korlátolt Felelősségű Társaság (továbbiakban: Társaság) a 2026/2027-es idényben Székesfehérváron folyamatosan működtet a Magyar Labdarúgó Szövetség által szervezett nemzeti bajnokság keretében felnőtt férfi és női labdarúgó csapatot, továbbá az MLSZ előírásainak megfelelő számban működtet és versenyeztet utánpótlás csapatokat,
d) vállalja, hogy az c) pontban leírt csapatok a hazai mérkőzéseiket Székesfehérváron rendezik meg, 
e) vállalja, hogy a Társaság legkésőbb az Adatszobában lévő adatok, információk között megtalálható, a 7331/22. hrsz., 7331/22/A, hrsz., 7074/3. hrsz. alatt nyilvántartott ingatlanok használatára vonatkozó szerződések megszűnésekor átadja az Önkormányzat részére az ingatlanokon végrehajtott, az állag sérelme nélkül nem eltávolítható beruházásokat, viselve az ezzel összefüggésben esetleg felmerülő adóterheket, és ezen beruházásokkal kapcsolatban semmilyen igénnyel nem él az Önkormányzat felé,
f) vállalja, hogy a Társaság az általa fenntartott csapatok versenyrendszerben megrendezett mérkőzéseire legalább 50 db belépőjegyet biztosít térítésmentesen az Önkormányzat számára,
g) vállalja, hogy a jogtulajdonossal fennálló névhasználati és védjegyhasználati szerződések keretei között kötelező jelleggel használja a VIDEOTON, vagy VIDI elnevezést, és a névhasználati és védjegyhasználati szerződések megszűnése esetén kezdeményezi a jogtulajdonosnál a hozzájárulás – lehetőség szerint azonos feltételek mellett történő – ismételt kiadását, és a jogtulajdonos újabb hozzájárulása keretei között kötelező jelleggel használja a labdarúgóklub a VIDEOTON, vagy VIDI elnevezést, továbbá megtartja a klub piros-kék színét, címerét,
h) vállalja, hogy a Társaság székhelye Székesfehérváron marad.

Kelt: …………………………………………

ajánlattevő aláírása

